ખાડિયા વિસ્તારના વેપારીઓની દુકાનમાંથી ચોરી થવાની ઘટના અંગે વહેલી સવારે જાણ થતા તેમણે તાત્કાલિક હિંમતનગરના બી ડીવીઝનમાં જાણ કરતા પોલીસે ત્રણેય દુકાનોની તપાસ હાથ ધરી સીસી ટીવી ફૂટેજ મેળવી નિરીક્ષણ કર્યુ હતું. વેપારીઓની દુકાનમાંથી મળેલ સીસી ટીવી ફૂટેજમાં તસ્કરોની ચોરીની દ્રશ્યો કેદ થઇ ગયા છે. હાલમાં પોલીસે પાયલ જવેલર્સના વેપારી રામેશ્વરલાલ મેલાનાની ફરિયાદ આધારે ચોરીનો ગુનો દર્જ કરી સીસી ટીવી ફૂટેજ આધારે તસ્કરોની ભાળ મેળવવાના પ્રયાસો હાથ ધર્યા છે. શહેરના દિવસ,રાત ધમધમતા વિસ્તારની દુકાનોમાંથી તસ્કરો લાખ્ખો રૂપિયાની માલમત્તા ચોરી જતા વેપારીઓમાં ફફડાટ વ્યાપ્યો છે.